Marina Butovskaya itu apa sih? Jelaskan dalam bahasa jawa ya

Marina Butovskaya ya iku ahli antropologi wanita saka Cherkassy, Ukraina, kalairan 27 Juni 1959. Pandhidhikané Marina saka ing Moscow State University (MA) taun 1982, Soviet Academy of Sciences (Ph.D) taun 1986. Lan sabanjuré ing Russian Academy of Sciences (D.Sc) taun 1994. Panlitian antropologis Marina ya iku ing Abkhazia (1980), Moskow (1993 lan 1998), padesaan Ruslan tengah (1995), lan Kalmykia (1996). Karya-karyané kang wis diterbitké ya iku antarané On the Origin of Human Society (1993) lan Variabilité des relations sociales chez les primates humains et non humains: à la recherche d’un paradigme general’,(basa Inggris: ‘Variability of social relations among human and non human primates: towards research of a general paradigm’) kang dikemot ing jurnal Primatologie. Sawiji pisumbangané ya iku dhèwèké nggabungké cara ètnografi, antropologi budaya, lan sosiologi kanggo sinau dumunung fénoména pola prilaku manungsa ing Ruslan modhèrn.